જળસંગ્રહના પગલાં લેવાથી પાણીનું તળ(લેવલ) ઊંચું આવ્યું છે. 2005માં આ તળ 65 મીટર હતું, જે 2010માં 43 મીટર પર આવી ગયું છે. 12 સભ્યો(જેમાં ત્રણ મહિલા સભ્યોનો સમાવેશ છે)ની બનેલી વોટરશેડ કમિટી પંચાયતો સાથે મળીને આ અસ્કયામતોની જાળવણી કરે છે અને કામ તથા ભવિષ્યની યોજનાની સમીક્ષા માટે સમયાંતરે મળતા રહે છે. બાગરોડામાં 13 હેન્ડપંપ છે, જે તમામ આખું વર્ષ પાણી લાવવામાં મદદરૂપ થાય છે. અગાઉના વર્ષોમાં માર્ચ પછી 4-5 હેન્ડપંપ સૂકા પડ્યા રહેતા હતા. પરંતુ હવે ચિત્ર બદલાઈ ગયું છે. ગામની મહિલાઓ ખુશી સાથે કહે છે કે આ વિસ્તારમાં વોટરશેડ કામગીરીને કારણે ખુલ્લા કૂવામાંથી પાણી સિંચવાનું થકવી દે તેવું કામ ઘટી ગયું છે. વળી, આ કૂવા પણ બે કિલોમીટર દૂર છે જ્યાં માર્ચથી જૂનમાં ગરમીના દિવસોમાં ચાલીને પાણી સિંચવું પડતું હતું, જે હવે નથી કરવું પડતું.